30/09/2011 | Administración LocalMunicipal
Sobrado
Bases para a contratación por concurso dun/unha técnico deportivo en réxime laboral temporal

1.–Obxecto da convocatoria. É obxecto desta convocatoria a selección dun/dunha técnico deportivo, dentro do programa de apoio ao deporte regulado pola convocatoria da Deputación Provincial da Coruña (B. O. P n.º 242, do 22 de decembro de 2010) pola que se establecen os programas de apoio á cultura e o deporte, dirixidos a concellos e outras entidades locais para actividades e investimentos durante o ano 2011. A contratación farase baixo o réxime de laboral temporal, por obra ou servizo determinado, e a súa duración será dun ano. O contrato será a tempo parcial con dispoñibilidade horaria. As funcións e tarefas que han ser desempañadas pola persoa seleccionada consistirán en desenvolver os programas deportivos do Concello, e en especial o relacionado co deporte escolar e federado, realizar tarefas de apoio a xestión deportiva do Concello, colaborar nas campañas deportivas da Deputación e participar nos cursos de formación que esta convoque, respectando os requisitos recollidos no apartado 4 da citada convocatoria.2.–Lexislación aplicable. • Lei 7/2007, do 12 de abril, do Estatuto básico do empregado público. • Lei 5/1997, do 22 de xullo, da Administración Local de Galicia. • Decreto legislativo 1/2008, do 13 de marzo, polo que se aproba o texto refundido da Lei de función pública de Galicia. • Lei 7/1985, do 2 de abril, reguladora das bases do réxime local. • Real decreto lexislativo 781/1986, do 18 de abril, texto refundido das disposicións legais vixentes en materia de réxime loal. • Decreto 95/1991, do 20 de marzo, da Comunidade Autónoma de Galicia polo que se aproba o regulamento de selección de persoal e Real Decreto 364/1995, do 10 de marzo, polo que se aproba o regulamento xeral de ingreso do persoal ao servizo da Admnistración do Estado. • Real decreto 896/1991, do 7 de xuño, regras básicas e os programas mínimos a que debe axustarse o procedementos de seleccións de funcionarios da Administración Local.3.–Requisitos dos aspirantes. Para ser admitido ás probas será necesario: a) Ter a nacionalidade española, sen prexuízo do disposto no artigo 57 da Lei 7/2007, do 12 de abril, do Estatuto básico do empregado público. b) Ter cumplidos os 16 anos de idade e non exceder, no seu caso, da idade máxima de xubilación forzosa. c) Posuír a capacidade funcional para o desenvolvemento das tarefas habituais da praza á que se aspira. d) Non ter sido separado, mediante expediente disciplinario do servizo do Estado, das Comunidades Autónomas ou das Entidades Locais, nin estar inhabilitado por sentencia firme para o exercicio de funcións públicas. e) Non estar incurso en causas de incompatibilidade de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas. f) Estar en posesión dalgunha das seguintes titulacións: técnico en actividades físicas e animación deportiva, ou Licenciado en educación física, ou Magisterio (especialidade educación física). g) Estar en posesión do permiso de conducir B1.4.–Solicitudes. As solicitudes, presentaranse no Rexistro Xeral deste Concello no prazo de sete días naturais, contados a partir do seguinte ao da publicación do anuncio desta convocatoria no Boletín Oficial da Provincia. Á instancia acehgaranse inexcusablemente: a) Fotocopia do DNI ou documentación equivalente. b) Orixinal ou fotocopia compulsada do título esixido na base 3. f) e 3. g). c) Relación circunstanciada dos méritos que se aleguen, unindo á devandita relación os documentos xustificativos dos mesmos (orixinais ou fotocopias compulsadas). Rematado o prazo de presentación de instancias ditarase resolución pola que se aprobará a lista provisional de presentados que será publicada no taboleiro de anuncios deste Concello, concedendo o prazo de dous días para reclamacións. Se non hai reclamacións, a anterior será considerada definitiva. Nesta lista definitiva figurará a composición do tribunal, lugar, data e hora do desenvolvemento do concurso.5.–Valoración do concurso. Constará de dúas fases: valoración de méritos e entrevista curricular.1.–Valoración de méritos: Valoraranse os seguintes méritos: a) Outras titulacións de carácter deportivo relacionadas co traballo a desempeñar polo técnico deportivo, distintas da achegada como requisito para participar nesta convocatoria: – Por cada titulación: 1 punto. A puntuación máxima por outras titulacións será de 2,50 puntos. b) Cursos, seminarios, xornadas relacionadas coas funcións propias do posto obxecto desta convocatoria: – Por cursos realizados de ata 10 horas: 0,10 puntos. – Por cursos realizados de 11 a 100 horas: 0,25 puntos. – Por cursos realizados de 101 a 200 horas: 0,75 puntos. – Por cursos realizados de máis de 200 horas: 1,00 puntos. A puntuación máxima será de 1,5 puntos. c) Coñecemento do galego: – Curso de iniciación: 0,5 puntos. – Curso de perfeccionamento: 1 punto. A puntuación máxima por coñecemento do galego será de 1 punto. d) Experiencia profesional: – Servizos prestados en postos de igual natureza nas Administracións Púbicas: 0,10 puntos por mes de servizo completo. – Servizos prestados en postos de igual natureza en empresas privadas: 0,05 puntos por mes de servizo completo. A puntuación máxima neste apartado será de 2,5 puntos. Os méritos alegados polos aspirantes dedeberán acreditarse do seguinte xeito: – Os servizos prestados na administración pública, mediante certificación expedida pola autoridade ou funcionario competente, que reflecta o corpo ou grupo profesional de pertenza así como as funcións realizadas, ou contratos de traballo debidamente rexistrados polo INEM. Deberá acompañarse como xustificante a vida laboral expedido polo Organismo competente da Seguridade Social. – Os servizos prestados en empresas privadas, mediante presentación do medelo oficial de certificado de empresa ou certificado de vida laboral aos que se deberán acompañar os contratos de traballo debidamente rexistrados polo INEM.2.–Entrevista curricular: Entrevista curricular sobre as funcións a realizar valorada cun máximo de 2,5 puntos. Os aspirantes serán convocados á entrevista en único chamamento e por orde alfabética, e serán excluidos do proceso selectivo os que non comparezcan, agás os casos debidamente xustificados e libremente apreciados polo tribunal. A cualificación final será o resultado de sumala puntuación obtida na fase de valoración de méritos alegados e debidamente xustificados e a entrevista curricular. Dado que en ningún caso o número de aprobados pode ser maior que o número de prazas convocadas, resultará seleccionado aquel aspirante que obtivera maior puntuación.6.–Tribunal cualificador. Será designado polo alcalde-presidente e terá a seguinte composición: – Presidente: un funcionario da Administración local. – Secretario: o da Corporación. – 2 Vogais funcionario ou persoal laboral da Administración local. Poderá formar parte do tribunal, con voz pero sen voto, un representante da Deputación Provincial. Os vogais deberán ter titulación ou especialización igual ou superior á esixida para o acceso á praza.7.–Lista de seleccionados e de reserva. Ao rematar o proceso selectivo o tribunal publicará unha relación coa puntuación acadada, en orde descendente, e elevará a devandita relación, xunto coa acta da última sesión, á Alcaldía quen efectuará a contratación. A lista coa totalidade dos presentados e puntuación acadada quedará para poder ser utilizada, ao longo dun ano, como reserva (sempre respetando a orde da lista), para cubrir situacións de renuncia voluntaria, procesos de incapacidade temporal, maternidade ou calquera outra circunstancia, en prazas de técnico deportivo deste Concello. Cando un dos aspirantes incluídos na lista fose chamado para ocupar un posto, ao rematar o período de contratación recuperará o seu lugar inicial na mesma, de xeito que pode ser chamado para unha nova contratación.8.–Presentación de documentos. O aspirante seleccionado presentará a documentación acreditativa dos requisitos esixidos na base terceira no prazo de cinco días naturais a contar dende a publicación da lista de seleccionados. Cumplidos os anteriores requisitos, o presidente da Corporación procederá a formalizar o contrato.9.–Incidencias. O tribunal cualificador queda facultado para resolver as dúbidas que se presenten e tomar os acordos necesarios para a boa orde do concurso en todo o non previsto nestas bases.10. –As presentes bases e a súa convocatoria poderán ser impugnadas de conformidade co establecido na Lei 30/1992, de réxime xurídico das adminsitracións públicas e do procedemento administrativo común. Sobrado, 28 de setembro de 2011. O alcalde Asdo.-Jacobo Fernández García